સાંસદ રાજેશભાઇ ચુડાસમાએ કહ્યું હતું કે, આજે સરકાર આપણાં આંગણે આવી આપણને અનુ.જન જાતિનાં પ્રમાણપત્રો અનાયત કર્યા છે. “સૈાનો સાથ – સૈાનો વિકાસ” ને ગુજરાત સરકારે ખરા અર્થમાં સાર્થક કર્યું છે. જિલ્લા પંચાયતનાં સદસ્ય રાજશીભાઇ જોટવાએ જણાવ્યું હતું કે, વર્ષો જુનો અનુ.જન જાતિ પ્રમાણપત્રનો પ્રશ્ન આજે સરકારે ખુબ જ સરળતાથી ઉકેલ્યો છે. એટલું જ નહિં પરંતુ આ પ્રમાણપત્રો આપવા માટે સરકાર ખુદ આપણાં આંગણે આવી છે. આ તકે અધિક કલેકટર પરિમલ પંડ્યા, પ્રાંત અધિકારી એસ.જી.વ્યાસ, અગ્રણી પ્રવિણભાઇ રૂપારેલીયા, સરમણભાઇ સોલંકી, સંજયભાઇ ડોડીયા, રામભાઇ કરમટા, રાજુભાઇ ચોપડા, મામલતદાર દેવકુમાર આંબલીયા, તાલુકા વિકાસ અધિકારી ખુટી, સિડોકરનાં ભુવાઆતા રાજા, ચોરવાડનાં ભુવાઆતા જીતુઆતા અને મોટી સંખ્યામાં રબારી સમાજનાં લોકો ઉપસ્થિત રહ્યા હતા.